**KONSULTANTSKA PODRŠKA KOMESARIJATU ZA IZBEGLICE I MIGRACIJE REPUBLIKE SRBIJE u pripremi Izveštaja o kvalitetu LOKALNIH planskih dokumenata u oblasti upravljanja migracijama**

**Projekat „Jačanje kapaciteta i partnerstava za upravljanje migracijama u Srbiji”**

 **ZAHTEV ZA DOSTAVLJANJE IZJAVE O ZAINTERESOVANOSTI**

za pružanje podrške Komesarijatu za izbeglice i migracije Republike Srbije u pripremi Izveštaja o kvalitetu lokalnih planskih dokumenata i obezbeđenih izvora finansiranja u oblasti upravljanja migracijama na određenom uzorku lokalnih akcionih planova (LAP-ova), kao i izradi preporuka za njihovo dalje unapređenje. Komesarijat za izbeglice i migracije Republike Srbije (u daljem tekstu: KIRS) je dobio finansijsku podršku Švajcarske Konfederacije preko Švajcarske agencije za razvoj i saradnju (SDC) u okviru projekta „Jačanje kapaciteta i partnerstava za upravljanje migracijama u Srbiji“, koji sprovodi u partnerstvu sa Međunarodnom organizacijom za migracije (IOM), i ima nameru da deo sredstava usmeri na finansiranje ove aktivnosti.

**CILJEVI ANGAŽOVANJA**

Od angažovane strane (individualnog konsultanta ili konsultantske agencije) se očekuje da pripremi Izveštaj o kvalitetu lokalnih planskih dokumenata i obezbeđenih izvora finansiranja u oblasti upravljanja migracijama, kao i da izradi preporuke za njihovo dalje unapređenje.

### KONTEKST ZADATKA

Ovaj projektni zadatak doprinosi postizanju Ishoda 1 Projekta „Jačanje kapaciteta i partnerstava za upravljanje migracijama u Srbiji“ i predstavlja podršku Komesarijatu za izbeglice i migracije (KIRS), kao institucionalnom partneru na projektu, u evaluaciji postojećih mehanizama sprovođenja javne politike u oblasti upravljanja migracijama.

U decembru 2008. godine, Komesarijat za izbeglice i migracije Republike Srbije (KIRS) je u saradnji sa jedinicama lokalnih samouprava (JLS) i uz podršku međunarodnih partnera, započeo realizaciju projekata podrške u izradi lokalnih akcionih planova (LAP), kao posebnog mehanizma za rešavanje pitanja izbeglih i interno raseljenih lica (IRL). LАP-ovi su se već na samom početku pоkаzаli kао veoma efikasan mеhаnizаm zа rеšаvаnjе pitаnjа izbеglicа i IRL nа lоkаlnоm nivоu, kојi je оmоgućаvаo rеаlnо sаglеdаvаnjе njihovih pоtrеbа kао i predviđanje mera, aktivnosti i izdvajanja jedinice lokalne samouprave u cilju unapređenja položaja nајugrоžеniјih kategorija lica. Tokom 2011. i 2012. godine nаstаvlјеnа је sаrаdnjа sа lоkаlnim sаmоuprаvаmа u cilјu prоširеnjа obuhvata ovih planskih dokumenata i uključivanja pоvrаtnikа pо оsnоvu Spоrаzumа о rеаdmisiјi u proces lokalnog akcionog planiranja.

Donošenjem Zakona o upravljanju migracijama 2012. godine, LAP za unapređenje položaja izbeglih, interno raseljenih lica i povratnika po Sporazumu o readmisiji postao je zakonska kategorija i uslov za finansiranje programa koje utvrđuju JLS sredstvima iz državnog budžeta.

Promene u migracionom kontekstu izazvale su potrebu za ažuriranjem i revizijom starih i kreiranjem novih LAP-ova. Republika Srbija suočila se sa nezabeleženim tranzitom migranata u toku druge polovine 2015. godine i u prva dva meseca 2016. godine, kada je preko njene teritorije prešlo više od 700.000 lica. Iako je od marta 2016. godine, kada je Zapadnobalkanska ruta zvanično zatvorena, došlo do značajnog smanjenja priliva migranata, Republika Srbija je i dalje ostala zemlja tranzita, sada sa produženim boravkom migranata koji nisu u mogućnosti da nastave put ka zemljama željene destinacije. Velika fluktuacija i produženi boravak iregularnih migranata uslovili su potrebu za rešavanjem pitanja mešovitih migracionih tokova. Ovakav razvoj situacije stvorio je pritisak na institucije koje se bave upravljanjem migracijama kako u organizacionom tako i u finansijskom pogledu jer upravljanje migracijama predstavlja kompleksan proces koji zahteva plansko i organizovano postupanje, kao i koordinisan pristup i kontinuiranu saradnju svih relevantnih organa.

 Tokom 2021. godine započeta je nova faza izrade LAP-ova, kada je potreba da proces upravljanja migracijama bude u funkciji ekonomskog i društvenog razvoja prepoznata u novim nacionalnim strateškim dokumentima. Strategija o ekonomskim migracijama od 2021. do 2027. predviđa uključivanje razvojnih mera u lokalne migracione politike. Za sprovođenje ovih mera, u skladu sa nadležnostima propisanim Zakonom o upravljanju migracijama („Sl. glasnik RS“, br.107/2012), zadužen je Komesarijat za izbeglice i migracije. Komesarijat, kao telo nadležno za praćenje sprovođenja mera migracione politike, je u skladu sa Zakonom o upravljanju, kao i Akcionim planom za sprovođenje Strategije o ekonomskim migracijama za period od 2021. do 2027. godine, utvrdio potrebu za revizijom postojećih i/ili izradom novih odgovarajućih dokumenata lokalne politike, kao i za dalju modifikaciju metodološkog pristupa njihovoj pripremi, u cilju usklađivanja ovih dokumenata sa nacionalnim zakonodavstvom i planskim dokumentima koji su doneti u ovoj oblasti. Način izrade lokalnih planskih dokumenata regulisan je Zakonom o planskom sistemu Republike Srbije („Službeni glasnik RS”, br. 30/18) i Uredbom o metodologiji upravljanja javnim politikama, analizi efekata javnih politika i propisa i sadržaju pojedinačnih dokumenata javnih politika („Službeni glasnik RS”, br. 8/19). Novi ili revidirani planski dokumenti će u tom smislu posebnu pažnju posvetiti izazovima ekonomskih migracija i razvojnom aspektu migracija, kao i populacionoj politici i demografskim promenama, koje svake godine predstavljaju sve veći izazov u gotovo svim jedinicama lokalne samouprave. Naime, pored stalno prisutnog problema prisilnih migracija (izbeglice, interno raseljenje, iregularne migracije), Srbija se suočava i sa velikim problemom depopulacije, kao direktne posledice spoljne migracije domaćeg stanovništva, kao i značajnih unutrašnjih migracija. U tom smislu, posebno je važno uključivanje novih kategorija migranata u dokumente lokalne javne politike, kako bi se ublažili mogući negativni efekti i ojačao pozitivan uticaj migracija na lokalni razvoj. Dijaspora je prepoznata kao značajan razvojni potencijal koja svojim finansijskim, socijalnim i kulturnim kapitalom može značajno doprineti prosperitetu lokalne zajednice. Sa druge strane, trgovina ljudima, kao i sve druge aktivnosti koje su u vezi sa organizovanim kriminalom, nije ograničena na teritoriju samo jedne zemlje. Ovaj fenomen, obuhvatajući faze vrbovanja, transporta i eksploatacije žrtava, u svojim različitim oblicima dešava se na teritoriji zemalja porekla, tranzita i krajnjeg odredišta. Stoga, u cilju pravovremenog i sveobuhvatnog odgovora na problem trgovine ljudima u zemlji, u zavisnosti od lokalnog konteksta potrebno je i ovu kategoriju lica kao prioritetnu uvrstiti u lokalno akciono planiranje.

Ova analiza ima za cilj da sagleda ulogu lokalnog nivoa vlasti u Republici Srbiji u kontekstu planiranja, sprovođenja, praćenja i evaluacije politika koje se odnose na oblast upravljanja migracija, sa posebnim osvrtom na mogućnost njihovog doprinosa lokalnom razvoju. Treba da sadrži evaluaciju lokalnih mehanizama za koordinaciju upravljanja migracijama i institucionalnih kapaciteta, uključujući analizu i izradu preporuka za unapređenje i reviziju postojećih mehanizama (Lokalni saveti za migracije, Lokalni akcioni planovi). Ključnu analizu treba sprovesti u domenu važećih lokalnih akcionih planova (LAP) kao i u institucionalnom i programskom povezivanju sa drugim lokalnim i nacionalnim aktima, relevantnim za koordinisano i sveobuhvatno sprovođenje predviđenih mera.

Imajući u vidu zahteve i složenost ovog poduhvata, postoji potreba da se KIRS podrži u cilju što kvalitetnije izrade ovog dokumenta.

**PROJEKTNI ZADATAK I OPIS POSLA**

**Zadatak 1: Inicijalni sastanak sa relevantnim osobljem KIRS-a,** sa ciljem prilagođavanja i revidiranja predloženog plana rada i metodologije realizacije zadatka, u skladu sa potrebama KIRS

**Zadatak 2: Priprema nacrta Izveštaja/analize o kvalitetu LAP**

**Zadatak 3: Priprema konačne verzije dokumenta,** adresiranjem i/ili uključivanjem stavova relevantnih aktera u upravljanju migracijama (KIRS, SDC, IOM), uz formulisanje preporuka za dalje unapređenje kvaliteta LAP

**OČEKIVANI REZULTATI**

**Zadatak 1:**

1. Početni izveštaj koji će obuhvatiti revidirani plan rada, metodologiju realizacije zadatka, kao i kratak pregled strukture Izveštaja/analize (pre početka rada na dokumentu), odobren od strane KIRS;

**Zadatak 2:**

1. Prvi nacrt Izveštaja/analize, uz formulisanje preporuka za unapređenje i reviziju postojećih mehanizama, odobren od strane KIRS ;

**Zadatak 3:**

1. Finalni nacrt Izveštaja/analize, usaglašen sa komentarima relevantnih aktera, odobren od strane KIRS.

**Svi rezultati treba da budu isporučeni na srpskom jeziku.**

**VREME PODNOŠENJA I ODOBRAVANJE IZVEŠTAJA**

Gore navedeni rezultati moraju sukcesivno u skladu sa planom rada biti dostavljeni KIRS, kao i menadžeru projekta koji je identifikovan u ugovoru kada je rezultat uslov za vršenje isplate. KIRS je odgovoran za odobravanje izveštaja i rezultata, dok je saglasnost menadžera projekta potrebna kada je izveštaj uslov za vršenje isplate.

NAPOMENA: Tabela u nastavku uključuje predložene vremenske okvire i aktivnosti kojima će se kandidati voditi razvijajući svoje predloge. Međutim, prilagođavanja će se vršiti po potrebi od datuma potpisivanja ugovora o konsultantskim uslugama i dostavljanja sveobuhvatnog plana rada i dogovorenih datuma isporuka, zaključno sa 31. martom 2024. godine.

Indikativni rokovi za podnošenje ključnih rezultata su sledeći:

|  |  |  |
| --- | --- | --- |
| **Rezultat** | **Okvirno vreme isporuke\*** | **Način isporuke** |
| 1. Početni izveštaj, odobren od strane KIRS | 10. februar 2024. | Emailana.djunovic@kirs.gov.rsvladimir.sulovic@kirs.gov.rsjribac@iom.int;  |
| 2. Prvi nacrt analize/izveštaja, odobrena od strane KIRS/ IOM | 29. februar 2024. | Email   |
| ana.djunovic@kirs.gov.rsvladimir.sulovic@kirs.gov.rsjribac@iom.int;  |
| 3. Finalni nacrt Izveštaja/analize, odobren od strane KIRS | 31. mart 2024. | Email  |
| ana.djunovic@kirs.gov.rsvladimir.sulovic@kirs.gov.rsjribac@iom.int;  |

**DINAMIKA PLAĆANJA**

Prva rata – na osnovu timesheet-ova i rezultata nakon završetka Zadatka 1;

Druga rata - na osnovu timesheet-ova i rezultata nakon završetka Zadatka 2;

Treća rata - na osnovu timesheet-ova i rezultata nakon završetka Zadatka 3.

### TRAJANJE ANGAŽMANA

Angažman će se sprovoditi u okviru projekta „Jačanje kapaciteta i partnerstava za upravljanje migracijama u Srbiji ”, koji se sprovodi za period od 01. aprila 2021. do 31. marta 2024. godine. Predviđeno je da aktivnosti u vezi sa ugovorom počnu odmah nakon potpisivanja ugovora. Konsultant će biti odgovoran za vezu sa KIRS i IOM, i biće potrebno da obezbedi blagovremenu i efektivnu implementaciju usluga i postizanje rezultata, kroz predložene zadatke.

Očekuje se da će konsultant (pravno ili fizičko lice) koji ispuni kriterijume, rezultate opisane u projektnim zadacima isporučiti u roku od 25 radnih dana, i da će svoje aktivnosti započeti u januaru mesecu 2024. godine, dok je poslednji rok za njihovu realizaciju 31. mart 2024. godine, nezavisno od datuma početka rada na dokumentu.

**\*\*\***

**PRIJAVA**

Pozivaju se zainteresovani ponuđači da podnesu svoju izjavu o zainteresovanosti za pružanje navedenih usluga.

**Izjava o zainteresovanosti (ponuđača sa svojstvom pravnog lica)** **treba da sadrži sledeće informacije na engleskom jeziku:**

1) informacije o ponuđaču (popuniti formular dat u Prilogu 1 na engleskom jeziku);

2) informacije o iskustvu u realizaciji sličnih aktivnosti iz kojih se mogu videti kvalifikacije i sposobnosti da sprovede projektni zadatak (popuniti formular dat u Prilogu 2 na engleskom jeziku);

3) informacije o ključnom konsultantu, pod uslovima navedenim kao i za samostalnog konsultanta

**Izjava o zainteresovanosti (za samostalnog konsultanta) treba da sadrži sledeće informacije:**

1) radnu biografiju podnosioca prijave na engleskom jeziku;

2) dokaz o radnom iskustvu u struci (potvrda, rešenje ili drugi akti kojima se dokazuje na kojim poslovima, u kom periodu i sa kojom stručnom spremom je stečeno radno iskustvo)

3) dokaz o obrazovanju – diploma ili druga odgovarajuća isprava kojom se potvrđuje stručna sprema;

4) spisak objavljenih objavljenih analiza primene javnih politika i/ili stručnih radova sa referencama.

Predstavnik pružaoca usluge, odnosno izabrani ekspert, treba da bude dostupan i odgovoran za isporuku svih predviđenih rezultata. Njegovo/njeno angažovanje i doprinos razvoju traženih dokumenata je od ključnog značaja i ponuđač treba da dostavi pisanu saglasnost (izjavu o ekskluzivnosti) za njegovu/njenu dostupnost i zainteresovanost za obavljanje zadatka, u slobodnom obliku. Ponuđači se ohrabruju da, ukoliko je potrebno, a radi izvršenja zadatka, osnuju konzorcijum sa različitim organizacijama i/ili osobama kompetentnim za određenu oblast. Interna ekspertiza nije preduslov za podnošenje Izjave o zainteresovanosti i dozvoljeno je angažovanje eksternih eksperata.

**USLOVI ANGAŽMANA**

**Zainteresovani konsultant (Pravno lice) treba da ispunjava sledeće uslove:**

1. Najmanje pet (5) godina iskustva u oblastima rada relevantnim za upravljanje migracijama;

2. Uspešno realizovana najmanje tri (3) projekta u oblasti migracija

**Individualni konsultant ili ekspert predložen ispred izabranog ponuđača/pravnog lica (Stručnjak u oblasti upravljanja migracijama - Migration Expert) – najviše 60 bodova.**

S obzirom na prirodu ovog zadatka zasnovanu na rezultatima, evaluacija će se fokusirati na ključnog stručnjaka u oblasti upravljanja migracijama, koje će dostaviti svoju izjavu o zainteresovanosti, odnosno kojeg će ponuđači predložiti (u slučaju da je ponuđač pravno lice).

Ključni stručnjak će izvršavati, koordinirati i upravljati aktivnostima na izradi Izveštaja. On/ona će biti odgovoran/na za vezu sa KIRS i IOM, i biće potrebno da obezbedi blagovremenu i efektivnu implementaciju usluga i postizanje rezultata, kroz predložene zadatke.

**Ekspert treba da ispunjava sledeće uslove, odnosno poseduje sledeće veštine, iskustvo i kvalifikacije:**

Kvalifikacije i veštine

• Univerzitetska diploma na osnovnim akademskim studijama iz relevantnih naučnih oblasti. Diploma master ili doktorskih studija bi se smatrala dodatnom prednošću;

• Odlično poznavanje migracionih trendova kako u Srbiji, tako i na globalnom nivou, sa potrebnim iskustvom u oblasti istraživanja, zagovaranja i razvoja javnih politika

• Iskustvo u saradnji sa nacionalnim i međunarodnim partnerima (civilno društvo, javna uprava, socijalni partneri, lokalne organizacije itd.);

• Odlično poznavanje zakonodavstva i javnih politika u oblasti migracija na međunarodnom, nacionalnom i lokalnom nivou

• Odlično znanje srpskog i engleskog jezika;

• Odlične veštine prikupljanja i obrade podataka;

• Dobre analitičke veštine, pisanje i izveštavanje;

• Odlične komunikacione veštine.

Opšte profesionalno iskustvo

• Najmanje pet (5) godina postdiplomskog profesionalnog iskustva u oblastima rada relevantnim za upravljanje migracijama (poželjno u oblasti istraživanja, zagovaranja i razvoja javnih politika i sl.);

Specifično profesionalno iskustvo

• Dokazano iskustvo u sprovođenju istraživačkih radova u oblasti upravljanja migracijama i/ili analize javnih politika, sa najmanje tri (3) objavljena stručna rada u časopisima ili konferencijama u oblastima relevantnim za upravljanje migracijama ili analizu primene javnih politika ;

• Prethodno iskustvo u najmanje jednom (1) projektu slične veličine/prirode vezanom za formulisanje ili evaluaciju javnih politika u oblasti upravljanja migracijama, koje finansira međunarodni donator ili ekvivalentnim projektima bi se smatralo prednošću.

**TEHNIČKA PONUDA - najviše 20 bodova**

Sastavni deo konkursne dokumentacije predstavlja tehnička ponuda, koja će sadržati predloženu metodologiju i rokove za realizaciju zadataka.

**FINANSIJSKA PONUDA - najviše 20 bodova**

Finansijska ponuda zasnovana na radnim danima po zadatku u CHF/bruto treba da uključi pregled prosečnih troškova neophodnih za realizaciju svakog zadatka i koji se odnose na sve aspekte konsultacije - naknada za konsultante, putni troškovi i sl.

**EVALUACIJA PONUDA**

Kriterijumi navedeni u nastavku su predstavljeni po glavnim kategorijama. Kandidati treba da imaju u vidu da ovi kriterijumi služe kao standard prema kojem će sve tehničke informacije biti procenjene i služiće da se identifikuju značajna pitanja na koja podnosioci zahteva treba da obrate pažnj

|  |  |  |
| --- | --- | --- |
| **Kriterijumi** | **Tražene kvalifikacije** | **Rezultat** |
| Profil pravnog lica | a) Najmanje pet (5) godina iskustva u oblastima rada relevantnim za upravljanje migracijama | Ispunjava / Ne ispunjava |
| b) Uspešno realizovana najmanje tri (3) projekta u oblasti migracija |
| Individualni konsultant ili ekspert predložen ispred ponuđača/pravnog lica | c) Konsultant/ekspert ispunjava predviđene uslove, odnosno poseduje neophodne veštine, iskustvo i kvalifikacije | 60 |
| Tehnička ponuda | Predložena metodologija i rokovi isporuke za realizaciju zadatka su koncizni i jasni, pokazuju razumevanje politika, institucionalnog i pravnog konteksta u Srbiji i dobar analitički pristup. | 20 |
| Finansijska ponuda | Cena ponude | 20 |
| UKUPAN BROJ POENA |   | 100 |

**Molimo da izjavu o zainteresovanosti dostavite elektronskom poštom na adresu** **IomBeograd@iom.int** **i** **jribac@iom.int** **najkasnije do 29. januara 2024. godine do 23.59h.**

## PRILOG 1

**OBRAZAC IZJAVE O ZAINTERESOVANOSTI**

Izražavamo zainteresovanost za **podršku Komesarijatu za izbeglice i migracije Republike Srbije u izradi Izveštaja o kvalitetu lokalnih planskih dokumenata i obezbeđenih izvora finansiranja u oblasti upravljanja migracijama**

|  |  |
| --- | --- |
| **Naziv Aplikanta (pravnog lica)**  |  |
| **Adresa** |  |
| **Broj telefona** |  |
| **E-mail adresa** |  |
| **Kontakt osoba** |  |
| **Ime potpisnika ugovora (zakonski zastupnik organizacije)** |  |
| **PIB/MB**  |  |
| **Status (obveznik PDV-a ili ne)** |  |

Ovim potvrđujem da su ovde navedeni i priloženi podaci potpuni i tačni.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ovlašćeno lice organizacije

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis

\_\_\_\_\_\_\_\_\_\_\_\_\_\_\_\_\_\_\_\_\_

Datum

**PRILOG 2**

**Iskustvo u obavljanju sličnih zadataka**

|  |  |  |  |
| --- | --- | --- | --- |
| ***Period trajanja (od – do)*** | ***Lokacija*** | ***Organizacija i kontakt osoba*** ***(ime, prezime i email adresa)*** | ***Opis*** |
|  |  |  |  |
|  |  |  |  |
|  |  |  |  |

**PRILOG 3**

**BIOGRAFIJA KLJUČNOG EKSPERTA** (na engleskom jeziku)